EkBass/fiwiki-20250220-pages-articles huggingface dataset:
Allison Mack

Allison Mack (s. 29. heinäkuuta 1982 Preetz, Länsi-Saksa) on yhdysvaltalainen näyttelijä, joka on esiintynyt muun muassa Smallville-televisiosarjassa. Hän voitti Teen Choice -palkinnon vuonna 2006. Mack syntyi Saksassa, mutta muutti perheensä kanssa Kaliforniaan ollessaan kaksivuotias. Kaksi vuotta myöhemmin hän aloitti näyttelemisen televisiomainoksissa ja seitsenvuotiaana alkoi opiskella näyttelemistä Los Angelesissa. Mack tuomittiin kesäkuussa 2021 New Yorkissa kolmeksi vuodeksi vankeuteen osallisuudestaan newyorkilaiseen Nxivm- kulttiin, johon Mack houkutteli nuoria naisia liittymään. Heitä muun muassa polttomerkittiin kultin johtajan nimikirjaimilla, alistettiin, pakotettiin työhön ja käytettiin seksiorjina. == Filmografia == *Poliisiopisto 6: Suuri rikosaalto (1989) *I Know My First Name is Steven (1989) *Switched at Birth (1991) *The Perfect Bride (1991) *Living a Lie (1991) *A Private Matter (1992) *A Message from Holly (1992) *Night Eyes III (1993) *A Mother's Revenge (1993) *Camp Nowhere (1994) *No Dessert, Dad, till You Mow the Lawn (1994) *Dad, the Angel & Me *Stolen Memories: Secrets from the Rose Garden (1996) *The Care and Handling of Roses (1996) *Unlikely Angel (1996) *Kulti, kutistin meidät (1997) *Hiller and Diller (1997) *Opposite Sex (2000) *Yllätysjuhlat (2001) *Smallville (2001–2011) *Muurahaisten kauhu (2006) (ääni) *Batman (2006) (ääni) *You (2009) *Superman/Batman: Public Enemies (2009) (ääni) *Marilyn (2011) *Wilfred (2012, 2014) *Pahan jäljillä (2015) *American Odyssey (2015) == Lähteet == ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset rikolliset Luokka:Smallville Luokka:Vuonna 1982 syntyneet Luokka:Elävät henkilöt
Varese

Varese on kaupunki Italian Lombardian alueella noin 55 kilometriä Milanosta pohjoiseen. Se on Varesen maakunnan pääkaupunki. Varesessa on arviolta 80 799 asukasta (vuonna 2015) ja kaupungin pinta-ala on 54,93 neliökilometriä. Kaupungin nähtävyyksiin kuuluu esimerkiksi Sacro Monte di Varese, joka on osa Unescon maailmanperintöluettelon kohdetta ”Piemonten ja Lombardian pyhät vuoret”. Kaupungissa on lukuisia historiallisia huviloita, joista monet ovat avoinna yleisölle. == Lähteet == == Aiheesta muualla == * Kaupungin internetsivut *
Valo-liite

Valo oli joka viikko perjantaisin Aamulehden välissä ilmestyvä liite, jossa oli yleensä 36-44 sivua. Se korvasi 16. huhtikuuta 2004 Allakka- viikkoliitteen. Toimitus sijaitsi Tampereen keskustassa Finlaysonilla samoissa tiloissa, joissa toimii myös Aamulehti. Valo tavoitti joka viikko 284 000 ihmistä. Peittoprosentti Tampereen markkina-alueella on 65 ja Tampereella 67 (vuonna 2008). Liitteen tärkeimmät osat olivat kansijuttu, TV- & radio-sivut, Valoilmiöt-puheenaiheet, ruoka+juoma-sivut, menosivut sekä peli- ja musiikkisivut. Valossa ilmestyi erilaisia teemasivuja, joiden aiheet vaihtelevat kirjoista ja eläimistä liikuntaan ja ihmissuhteisiin. Valon sisältöä ilmestyi useiden maakuntalehtien liitteessä. Esimerkiksi Turun Sanomien Treffi-liite käytti Valon tv-aineistoa. Valoa tuotti Tuulia Rautio. Päätoimittajia olivat Jouko Jokinen ja Jorma Pokkinen. Toimittajia olivat Elina Laurila ja Virve Rissanen. == Lähteet == == Aiheesta muualla == * Valo Twitterissä * Valo MySpacessa * Valo Facebookissa * Aamulehti Luokka:Aamulehti
Frank Lebœuf

Frank Lebœuf (s. 22. tammikuuta 1968 Bouches-du-Rhône, Marseille, Ranska) on ranskalainen, topparina (keskuspuolustajana) pelannut jalkapalloilija. Kun Ranskan jalkapallomaajoukkue voitti jalkapallon maailmanmestaruuskilpailut 1998, Lebœuf oli mukana joukkueessa ja pelasi kolmessa ottelussa, muun muassa koko loppuottelun ykköstoppari Laurent Blancin ollessa pelikiellossa. Lebœuf oli myös mukana EM-kisoissa vuonna 2000, jolloin tuli jälleen kultaa, ja Korean ja Japanin MM-kisoissa 2002, joissa Ranska jäi alkulohkossaan viimeiseksi tekemättä maaliakaan. Lebœuf aloitti jalkapalloilijan uransa Ranskan alasarjoissa, kunnes muutti Lavaliin 1988. Vuonna 1991 hän siirtyi Strasbourgin joukkueeseen ja pelasi siellä vuoteen 1996 asti, jonka jälkeen Lebœuf siirtyi Englannin Valioliigaan Chelsean joukkueeseen. Chelseassa Lebœuf pelasi yli 200 ottelua ja viimeisteli 24 maalia pääosin rangaistuslaukauksista ja erikoistilanteista. Frank Lebœuf voitti Englannissa kaksi kertaa FA Cupin, yhden Liigacupin ja Cup-voittajien cupin. Vuonna 2001 hän siirtyi kotikaupunkinsa joukkueeseen Olympique Marseilleen. Muutaman vuoden jälkeen hän vielä siirtyi Qatariin, jossa myös lopetti uransa vuonna 2005. Frank Lebœuf pelasi maajoukkueessa 50 kertaa ja viimeisteli niissä viisi maalia. == Lähteet == Luokka:Ranskalaiset jalkapalloilijat Luokka:Jalkapallon maailmanmestarit Luokka:Vuonna 1968 syntyneet Luokka:Elävät henkilöt Luokka:Jalkapallon Euroopan mestarit
I Spy (vuoden 2003 televisiosarja)

I Spy on lastenohjelma. I Spyta ei ole vielä esitetty Suomessa, mutta sitä esitetään mm. Bolibomballa eli Ruotsin lasten TV:llä. Suomeksi käännettynä ohjelman nimi olisi Minä vakoilen. I Spy tehtiin Yhdysvalloissa vuonna 2003. Sarja kertoo lelumaailmassa asuvasta tennispallopäisestä Spyler-lelupojasta, joka yrittää rakentaa/tehdä joka jaksossa jonkun jutun. Aina, kun Spyler onnistuu saamaan jonkun tarvittavan esineen, esittää hän Cece-koiran kanssa riemukkaan lorun. ==Sarjan päähahmot== * Spyler, tennispallopäinen poika * Cece, Puhuva pilkullinen koira * Ankka, joka liikkuu pyörillä * Dominopalikat Luokka:Lastenohjelmat Luokka:Kirjoihin perustuvat televisiosarjat
Hätämaan tietäjä

Hätämaan tietäjä eli Juho Aaponpoika Luomajoki (11. joulukuuta 1843 – 15. tammikuuta 1914) oli Piippolan Leskelässä elänyt tunnettu kansanparantaja ja tietäjä. Sokea Luomajoki oli myös menestynyt maanviljelijä. Juho Luomajoki oli syntynyt Haapavedellä mutta hän asui suurimman osan elämästään Leskelän kylästä vuonna 1869 ostamassaan Hätämaan talossa. Hän menetti näkönsä hieman yli 30-vuotiaana hoidettuaan tulehtuneita silmiään apteekista saamallaan lääkkeellä joka osoittautui vääräksi.Eero Vartio : Nä­kö­vam­mai­suus maail­man ja Suo­men kir­jal­li­suu­des­sa Hätämaan tietäjän luokse tuli potilaita kaikista yhteiskuntaluokista sekä kotimaasta että ulkomailta, ja hänen talossaan oleskeli välillä kymmeniä potilaita samanaikaisesti hoitoa saamassa. Hätämaan tietäjä auttoi ihmisiä sekä sairauksien hoidossa että myös esimerkiksi varkauksien selvittämisessä, ja hän oli erikoistunut varsinkin mielisairaiden hoitamiseen. Hän käytti parannuskeinoina kansanomaisia apteekkilääkkeitä, itse luonnonkasveista valmistamiaan lääkkeitä sekä erilaisia hauteita ja saunaa. Tietäjä tehosti lääkitystä vielä loitsuilla ja taikatempuilla.Tietosanakirja (1909), osa 11 Täydennysosa : hakusana Hätämaa (Luomajoki), Juho Aaponpoika (1843–1914 Tunnettu suurhiihtäjä Aappo Luomajoki oli hänen veljensä. Monet uskoivatkin silloin, että Aappo Luomajoki olisi saavuttanut voittonsa Hätämaan tietäjän valmistaman taikasuksivoiteen avulla. Hätämaan tietäjä esiintyy usein myös samassa Leskelän kylässä eläneen kirjailija Pentti Haanpään teoksissa. Kirjassa Hota-Leenan poika hän esiintyy Syinmaan tietäjän nimellä ja sokea tietäjä on päähenkilönä myös Haanpään Mitta-kokoelman novellissa Taikuus (1936) ja Kierros-kokoelman novellissa Nuorimies perehtyy maanviljelyyn ja karjanhoitoon. Pentti Haanpään isä Mikko Haanpää puolestaan julkaisi Hätämaan tietäjän muistiinpanojen perusteella Hätämaan Jussin unikirja -nimisen teoksen ja kirjoitti kaksiosaisen näytelmän nimeltä Tietäjän talossa. == Lähteet == ==Kirjallisuutta== * * * Lauri Merikallio, Hätämaan tietäjä. Pohjois-Pohjalaisen osakunnan kotiseutujulkaisu. Jouko II. Helsinki: Pohjois-Pohjalainen osakunta 1914 == Aiheesta muualla == * Viidenkymmenen vuoden takainen ”noitajuttu”, kirj. H. V. Claudelin, Seura, 21.10.1936, nro 43, s. 13, Kansalliskirjaston digitaaliset aineistot * Suomalainen suurnoita - Hätämaan ukko, Apu, 1.1.1938, nro 47, s. 16, Kansalliskirjaston digitaaliset aineistot Luokka:Suomalaiset kansanparantajat Luokka:Suomalaiset sokeat henkilöt Luokka:Vuonna 1843 syntyneet Luokka:Vuonna 1914 kuolleet
Vakaa tila

Vakaa tila () on säännöllisessä lääkehoidossa syntyvä lääkityksen tilaLaine Kari. "Lääkkeiden yhteisvaikutukset.", sivu 128. Kustannusosakeyhtiö Tammi, 2005. Vakaa tila kehittyy suunnilleen siinä ajassa, mikä on lääkkeen puoliintumisaika kerrottuna viidellä. Tällöin lääkkeen pitoisuus elimistössä on tasainen eikä kumuloidu kuten lääkekuuria aloitettaessa; toisin sanoen elimistöstä poistuu lääkettä samaan tahtiin kuin potilas ottaa sitä ja lääkkeen pitoisuus elimistössä on vakion kaltaisessa tilassa. Tilan vakaus voidaan testata mittaamalla lääkepitoisuus potilaasta ennen uuden annoksen ottoa. Jos pitoisuus on tällöin sama, on vakaa tila saavutettu. ==Lähteet== * === Viitteet === Luokka:Farmasia Luokka:Lääkeaineoppi
Susanna Majuri

thumb|Susanna Majuri, Kasvi, 2004. Susanna Suvi Päivikki Majuri (24. marraskuuta 1978 Järvenpää – 5. maaliskuuta 2020 Ikaalinen) oli suomalainen valokuvataiteilija. Monissa Majurin teoksissa keskeisenä elementtinä on vesi. ==Elämä ja ura== Majuri syntyi tekniikan tohtori Hannu Majurin ja nuoriso- ohjaaja Eija Riihelän perheeseen. Hän valmistui ylioppilaaksi 1998, taiteiden kandidaatiksi Turun taideakatemiasta 2004 ja taiteiden maisteriksi Taideteollisesta korkeakoulusta 2007. Majuri asui ja työskenteli Helsingissä. Majuri tunnetaan värikkäistä valokuvistaan, joissa tapahtuu jotain outoa. Majuri käsitteli kuvasarjoissaan muun muassa Pohjoismaita ja ihastumista. Hän oli mukana taiteilijakollektiivi Helsinki Schoolin toiminnassa. Majuri kuvasi PMMP:n levyn Veden varaan kuvat. Majurin kuvia ja videoita on ollut esillä useissa näyttelyissä, kuten New Yorkissa, Tokiossa, Pariisissa, Lontoossa, Berliinissä, Thessalonikissa, Reykjavikissa ja Oslossa. Hänen töitään on muun muassa Kiasman, Malmön taidemuseon, Helsingin taidemuseo HAMin, Emman ja Suomen valokuvataiteen museon kokoelmissa, samoin kuin saksalaisen Kunst Raum Sylt-Quellen kokoelmissa. Majurin tuotantoa esitellään myös Valokuvataiteen kolmivuotisnäyttelyn kirjassa Talvimaa (Musta taide 2006) ja Taideteollisen korkeakoulun valokuvaajia esittelevästä teoksessa The Helsinki School Vol. 2 (Hatje Cantz 2007) ja The Helsinki School Vol. 3 (Hatje Cantz 2009). Laaja Majurin tuotantoa esittelevä näyttely Vedentutkijan tytär oli Suomen valokuvataiteen museossa Helsingissä keväällä 2010 ja seuraavana keväänä Belgian valokuvataiteen museossa Musée de la Photographiessa. Hän oli yksi viidestä taiteilijasta, joiden valokuvia oli esillä Maa meren takana -näyttelyssä Reykjavikin Nordens Huset -kulttuurikeskuksessa keväällä 2020. === Tunnustukset === Majuri voitti vuonna 2005 Gras Savoye Award -valokuvapalkinnon Rencontres d’Arles -festivaaleilla Ranskassa. Vuonna 2018 Majurille myönnettiin valokuvataiteen valtionpalkinto. == Julkaisut == * ==Lähteet== ==Aiheesta muualla== * Susanna Majuri Helsinki School * susannamajuri.com * Yle Elävä arkisto: Olentomainen Susanna Majuri Luokka:Suomalaiset valokuvaajat Luokka:Vuonna 1978 syntyneet Luokka:Vuonna 2020 kuolleet
Liinaharja

Liinaharja on Porin 26. kaupunginosa Länsi-Porissa. Liinaharjan naapurikaupunginosat ovat pohjoisessa Vähärauma, idässä Musa ja Isomäki, etelässä Tiiliruukki ja lännessä Paratiisinmäki. Liinaharjan ja Vähärauman raja on hieman häilyvä, sillä Liinaharjan vanhainkoti ja Liinaharjan päiväkoti sijaitsevat itse asiassa Vähärauman puolella. Liinaharjan nimi tulee paikalla ennen sijainneesta hevostallista. Kaupunginosa sai alkunsa 1950-luvun alussa, jolloin alueelle alettiin rakentaa omakotitaloja. Alue oli valtaosaltaan Liinaharjan Kartanon peltoaukeaa. ==Lähteet== == Aiheesta muualla == * Luokka:Porin kaupunginosat
Die Zeit

Die Zeit on (saks. ) saksalainen vuonna 1946 perustettu viikkolehti, joka on tunnettu laadukkaasta journalismistaan.www.young-germany.de Lehden pääkonttori sijaitsee Hampurissa, mutta se ilmestyy ympäri Saksaa. Lehden levikki on 488 036 ja arvioituja lukijoita on 1,43 miljoonaa. Tämä tekee siitä yhden Saksan suurimmista viikkolehdistä. == Lähteet == == Aiheesta muualla == * Die Zeit. Luokka:Saksalaiset lehdet
Kansainvälisen oikeuden instituutti

Kansainvälisen oikeuden instituutti () on organisaatio, jonka tarkoituksena on kansainvälisen lainkäytön tutkiminen ja kehittäminen. Järjestö on perustettu 8. syyskuuta 1873 Gentin kaupungintalossa Belgiassa. Järjestö on yksityinen organisaatio, ja se koostuu "liitännäisjäsenistä", "jäsenistä" ja "kunniajäsenistä". Jäsenet, jotka organisaatio itse kutsuu jäsenyyteensä, ovat henkilöitä, jotka ovat osoittaneet suurta oppineisuutta kansainvälisen lainkäytön alalla ja ovat myös varsinaisen poliittisen toiminnan ulkopuolella. Järjestöllä on pyrkimys hankkia jäseniä, jotka edustaisivat maailman eri kolkkia. Järjestö kokoontuu joka toinen vuosi kongressiin ajankohtaisista kansainvälisen oikeuden kysymyksistä. Kokousten lopputuloksena järjestö esittää muutoksia kansainväliseen lainsäädäntöön, mutta se ei kuitenkaan osallistu minkään erityisen konfliktin käsittelyyn. Konferenssien väliaikoina järjestön tieteellinen komissio selvittelee yleisistunnon pohdittavaksi valitut teemat. Yleiskokous saa kaikkien muidenkin komissioiden käsittelemät asia ja tutkii ne, ja kun asiasta päästään yhteisymmärrykseen, se antaa asiasta ohjeellisen päätöksen. Nämä päätökset saatetaan hallitusten ja kansainvälisten järjestöjen tietoisuuteen. Vuonna 1904 järjestö sai Nobelin rauhanpalkinnon tunnustuksena tavoitteestaan rakentaa valtioiden välinen sovitteluelin, joka ratkaisisi syntyneet konfliktit rauhanomaisella tavalla. ==Lähteet== * Nobel-komitea vuoden 1904 rauhanpalkinnon saajasta * Instituutin Internet-sivut Luokka:Kansainväliset järjestöt Luokka:Nobelin rauhanpalkinnon saajat
Tobias Regner

Tobias Regner (s. 5. elokuuta 1982 Teisendorf, Saksa) on saksalainen laulaja, joka voitti Deutschland sucht den SuperStar -kykyjenetsintäohjelman kolmannen tuotantokauden vuonna 2006. Regner pitää erityisesti raskaasta musiikista, jota hän lauloikin läpi kilpailun. Hän esitti muun muassa HIM-yhtyeen ”Join Me” -kappaleen ja U2:n ”Beautiful Dayn”. Finaalissa Regner voitti 54,6 prosentin ääniosuudella toisen finalistin, poppia laulavan Mike Leon Groschin. Huhtikuussa 2006 julkaistiin Regnerin debyyttisingle ”I Still Burn” sekä albumi Straight. Albumin kappaleet tekivät Peter Wright ja Jess Cates, jotka ovat työskennelleet myös Backstreet Boysin kanssa. Luokka:Saksalaiset laulajat Luokka:Vuonna 1982 syntyneet Luokka:Elävät henkilöt
Vekarat

Vekarat (Jakers! The Adventures of Piggley Winks tai pelkästään Jakers!) on brittiläis-irlantilais-yhdysvaltalainen Daytime Emmyllä palkittu lastenohjelma, joka kertoo Irlannissa asuvista kaveruksista. Vekaroissa Sasu- ukki kertoo lapsenlapsilleen Rasmukselle ja Orakselle lapsuudestaan ja siitä mitä silloin tehtiin. Vekarat puuhaavat paljon ja ratkovat arvoituksia. Jaksojen tapahtuma-ajan kertoo eräässä tarinassa näytetty kolikko, jossa on vuosiluku 1946. == Suomenkieliset ääninäyttelijät ja hahmot == *Elsa Saisio ...Sasu Sorkka (lapsi) *Jussi Lampi ...Sasu Sorkka (vanha), Don Toro *Heli Sutela ...Sanna Sorsakainen *Tuomas Uusitalo ...Torsti Toro *Jaana Pesonen ...Sohvi Sorkka, Emmi, Olli *Ilkka Merivaara ...Herra Sarveinen, Sasun isä, Hektor *Riitta Havukainen ...Sasun äiti, Sasun tytär, Anni-neiti, Sannan mummo *Lotta Lehtikari ...Rasmus, Oras, Osmo *Sam Huber ...Sulevi == Lähteet == == Aiheesta muualla == * YLE * TV.com Luokka:2000-vuosikymmenen lastenohjelmat Luokka:2000-vuosikymmenen yhdysvaltalaiset animaatiosarjat
Pirtti (Kuopio)

Pirtti on Kuopion kaupunginosa, joka kuuluu Petosen suuralueeseen. Se sijaitsee noin 10 kilometrin päässä Kuopion keskustasta. Vuoden 2015 alussa kaupunginosan väkiluku oli 5 480. Pirttiin rakennetaan koko ajan uusia asuntoja ja palveluita saaristokaupungin rakentamisen ja laajentumisen myötä. Alueelle sijoittuu noin 300 työpaikkaa (1.1.2008) . Alueella sijaitsee Pirtin koulu, joka on rakennettu vuonna 1998 ja jossa on noin hieman yli 500 oppilasta. Myös Aurinkorinteen koulu on Pirtin kaupunginosan alueella.peda.net, Pirtin koulu ==Lähteet== ==Aiheesta muualla== *Kuopion kulttuuripalvelukeskus, Pirtin koulun kulttuuriympäristöpolku *
Rautaniemi

Rautaniemi on suuri niemi Kuopion eteläosassa. Rautaniemestä keskustaan on matkaa maitse noin 12–13 kilometriä ja 2008 valmistuneen Saaristokadun kautta siltoja pitkin useita kilometrejä vähemmän. Rautaniemi on pituudeltaan 5 kilometriä. Rautaniemeen rakennetaan uutta asuinaluetta koko ajan. Suurin osa siitä on jo valmistunut. Rautaniemeen on sijoittunut hieman yli 200 työpaikkaa (1.1.2008) . ==Lähteet== Luokka:Kuopion kaupunginosat
David Batty

David Batty (s. 2. joulukuuta 1968 Leeds, Englanti) on englantilainen jalkapalloilija, pelipaikaltaan puolustavampi keskikenttäpelaaja. Batty muistetaan parhaiten ajastaan Leedsissä, jossa hän teki liigadebyyttinsä marraskuussa 1987 4-2 voitto-ottelussa Swindon Townia vastaan. Leedsissä hän oli voittamassa liigamestaruutta vuonna 1992. Vuonna 1993 Batty siirtyi Blackburniin, missä hän oli 1995 voittamassa Valioliigan mestaruutta. Hän kuitenkin kieltäytyi ottamasta vastaan mitalia koska piti panostaan joukkueessa liian pienenä. Blackburn Roversin pelatessa Mestareiden liigaa Moskovan Spartakia vastaan pallontavoittelutilanne päättyi pieneen nahisteluun silloisen joukkuetoverin Graeme Le Sauxn kanssa. 1996 Batty siirtyi Newcastleen, missä pelasi kahden kauden ajan ennen paluutaan Leedsiin. Yhteensä Batty edusti Leedsia 256:ssa ottelussa ja teki neljä maalia ennen lopettamistaan vuonna 2004. Englannin maajoukkueessa Batty pelasi 42 A-maaottelua vuosina 1991–1999. Hän edusti maataan vuoden 1992 EM-kisoissa ja MM-kisoissa 1998. == Lähteet == == Aiheesta muualla == * Profiili- ja urastatistiikka Leedsfans.org:n sivustolla Luokka:Englantilaiset jalkapalloilijat Luokka:Vuonna 1968 syntyneet Luokka:Elävät henkilöt
Blindside

Blindside on ruotsalainen post-hardcore -yhtye. Se perustettiin vuonna 1994 nimellä "Underfree". Nykyisen nimensä yhtye sai vuonna 1996. ==Historia== Alkutaival Heidän ensimmäinen albumi "Blindside" julkaistiin vuonna 1997. Se oli suunnattu yhdysvaltalaisille ja keräsikin ansiokkaasti yhdysvaltalaisen rock / metal -yhtye P.O.D.:n kannattajia puoleensa. Tämän ensimmäisen albumin punk-rock-tyyli poikkeaa hyvin paljon heidän myöhemmän tuotantonsa genrestä. "Blindside" on kokonaan englanninkielinen lukuun ottamatta ruotsinkielistä "Nära"-kappaletta. Vuonna 2000 he julkaisivat debyyttialbumia paljon räväkämmän hard-rock tyylisen albumin "A Thought Crushed My Mind". Se keräsi "Blindsiden" tavoin paljon faneja Yhdysvalloista, mutta todellinen läpimurto jäi vielä odottamaan aikaansa. Läpimurto Blindside julkaisi vuonna 2002 seuraavan albuminsa "Silence", joka sisälsi muutaman todella kuuman hitin, joita oli mm. "Sleepwalking", "Caught A Glimpse" ja ehkä heidän tunnetuin kappaleensa "Pitiful". Seuraava albumi "About a Burning Fire" (2004) jatkoi menestystarinaa, vaikka se ei aivan yltänytkään edeltäjänsä suosiomäärään. Albumi toi ilmi yhtyeen monipuolisuutta: "Where the Sun Never Dies" -kappaleen pitkälle toista minuuttia kestävä tekno-osuus ja "Shekinan" ruotsalais- englantilais sanoitus toivat uusia piirteitä ilmi, kuitenkin alkuperäisestä tyyliä menettämättä. 2005 he uudelleenjulkaisivat kaksi ensimmäistä albumiaan "Blindsiden" ja "A Thought Crushed My Mind'n". Lisäksi DVD nimeltä "Ten Years Running Blind" julkaistiin samana vuonna. "The Great Depression" 2005 on toistaiseksi Blindsiden viimeisin albumi, jonka lippulaivakappaleiksi ovat muodostuneet "Fell in Love With the Game" ja "When I Remember". "The Great Depression" sisältää "About a Burning Firen" tapaan uusia piirteitä heidän musiikistaan. "My Alibi", "This Time" ja "City Lights" poikkeaa hitaammalla tempollaan heidän tavallisesta tyylistään. Vuonna 2007 yhtye julkaisi "The Black Rose" nimisen EP:n. Heinäkuussa 2009 Blindside kertoi Myspace- sivustollaan, että bändi julkaisee uuden albumin vuoden 2010 alkupuolella. ==Jäsenet== * Christian Lindskog − laulu * Simon Grenehed − kitara * Tomas Näslund − basso * Marcus Dahlström − rummut ==Tuotanto== Nimi Vuosi Levy-yhtiö Tuottaja Empty Box EP 1996 Lasse Marten Blindside 1997 Lasse Marten A Thought Crushed My Mind 2000 Andre Jacobsson Silence 2002 Elektra Howard Benson About a Burning Fire 2004 Elektra Howard Benson Blindside (re-released) 2005 DRT A Thought Crushed My Mind (re-released) 2005 DRT The Great Depression 2005 DRT Lasse Marten The Black Rose Ep 2007 DRT ?? With Shivering Hearts We Wait 2011 INO Records / Red Ink ?? == Aiheesta muualla == * Blindsiden kotisivut * Luokka:Ruotsalaiset hardcore punk -yhtyeet
Hurt

Hurt on vuonna 2000 perustettu yhdysvaltalainen eräänlaista vaihtoehtorockia soittava yhtye. Yhtyeen musiikkityyli on vaikeasti määriteltävää, mutta yleisesti sitä pidetään post-grunge -yhtyeenä. Hurtin musiikkia on verrattu mm. Tooliin ja Nirvanaan. == Jäsenet == * J. Loren Wince – laulu, kitara, viulu (2000–) * Rek Mohr – basso (2008–) * Viktor Ribas – rummut * Paul Spatola – kitara (2004–) === Entiset jäsenet === * Steven Fletcher – basso (2000–2004) * Joshua Ansley – basso (2004–2008) * Wil Quaintance – rummut (2000–2004) * Evan Johns – rummut, piano (2004–2008) * Louie Sciancalepore – rummut (2008–?) == Diskografia == ===Albumit=== Albumi Julkaisupäivä Listasijoitukset Hurt 2000 The Consumation 2004 Vol. 1 21. maaliskuuta, 2006 175 Billboard Top 200-listalla The Blackmarket EP 2007 Vol. II 25. syyskuuta 2007 Goodbye To The Machine 7. huhtikuuta 2009 The Crux heinäkuu 2012 == Aiheesta muualla == * Yhtyeen virallinen kotisivu * Luokka:2000-vuosikymmenen yhtyeet ja sooloartistit Luokka:Yhdysvaltalaiset post-grunge-yhtyeet
Routalempi

Routalempi voi tarkoittaa seuraavia: * Routalempi (engl. Lovelace), hahmo animaatioelokuvissa Happy Feet (2006) ja Happy Feet 2 (2011) * Pekka Routalempi, hahmo televisiosarjassa Pasila.
Jean Paul Getty

Jean Paul Getty (15. joulukuuta 1892 Minneapolis, Minnesota, Yhdysvallat - 6\. kesäkuuta 1976 Sutton Place, Surrey, Iso-Britannia) oli yhdysvaltalainen liikemies ja Getty Oil -öljy-yhtiön perustaja. Öljyalalla toimineeseen vauraaseen perheeseen syntynyt Getty oli yksi varhaisimmista miljardin Yhdysvaltain dollarin omaisuuden keränneistä ihmisistä. Häntä pidettiin kuollessaan maailman rikkaimpana miehenä. Hänen keräämä taidekokoelma muodostaa Los Angelesissa sijaitsevan J. Paul Getty Museumin pohjan. Getty valmistui Oxfordin yliopistosta vuonna 1913, ja hän osti ja myi öljysopimuksia Tulsan lähellä Oklahomassa isänsä avustuksella. Vuoteen 1916 mennessä Getty oli ansainnut ensimmäisen miljoonansa, jolloin hän siirsi toimintansa Kaliforniaan. Hän ryhtyi 1920-luvulla hankkimaan määräysvaltaa useissa suurissa itsenäisissä öljy-yhtiöissä. Hänen tuottoisin yrityksensä oli Saudi- Arabiasta vuonna 1949 hankittu 60-vuotinen öljysopimus, jonka tuottojen ansiosta hän nousi miljardööriksi 1950-luvun puolivälissä. Getty meni naimisiin ja erosi viisi kertaa. Toisen maailmansodan jälkeen hän vietti vain vähän aikaa Yhdysvalloissa ja asettui lopulta asumaan suureen kartanoon Surreyn lähellä Englannissa. Vuonna 1953 hän perusti Malibun kartanolleen J. Paul Getty Museumin, jossa hän esitteli keräämiään taide-esineitä. Jean Paul Getty tuli elämänsä varrella tunnetuksi äärimmäisestä säästäväisyydestä ja nuukuudesta. Osa tarinoista on koomisia. Niiden mukaan Getty pesi itse paitansa, sillä hänen mielestään pesulat olivat hänelle liian kalliita. Lisäksi hän kirjoitti kirjeiden vastaukset samalle paperille kuin ne oli kirjoitettu sekä keräsi kumilenkkejä ja muita toimistotarvikkeita. Ollessaan menossa koiranäyttelyyn hän käveli ympäri korttelia kunnes sisäänpääsyliput myytiin halvemmalla https://www.refinery29.com/en-us/2018/03/194296/was-jp- getty-cheap-refused-paying-ransom-trust-drama. Nuukuuden tarinat hänestä ovat myös surullisia ja ne kertovat kieroutuneesta suhteesta rahaan. Tunnetuimmassa esimerkissä Jean Paul Getty kieltäytyy maksamasta pojanpojastaan John Paul Getty III :st vaadittuja lunnaita, minkä jälkeen John Paul Getty III ajautui huumeidenkäyttäjäksi ja halvaantui 25-vuotiaana huumeiden yliannostuksen seurauksena.Daily Mail ==Lähteet== ==Aiheesta muualla== *Gettyn muistokirjoitus The New York Timesissa Luokka:Yhdysvaltalaiset liikemiehet Luokka:Yhdysvaltalaiset miljardöörit Luokka:Vuonna 1892 syntyneet Luokka:Vuonna 1976 kuolleet
Felt

Felt on yhdysvaltalainen polkupyörävalmistaja, joka on erikoistunut korkealaatuisten kilpapyörien valmistamiseen. Nykyään Felt on keskittynyt valmistamaan gravel ja maantiepyöriä. ==Aiheesta muualla== *Yrityksen verkkosivusto Luokka:Yhdysvaltalaiset polkupyörävalmistajat
Klik!

Klik! () on vuonna 2006 ensi-iltansa saanut yhdysvaltalainen komediaelokuva ja sen on ohjannut Frank Coraci. Pääosissa nähdään Adam Sandler, Kate Beckinsale, David Hasselhoff, Sophie Monk ja Christopher Walken. Klik! on komedia työhullusta arkkitehdista, joka saa käsiinsä universaalin kauko-ohjaimen, jolla hän voi kelata elämäänsä eteen- ja taaksepäin. Ongelmia syntyy kun ohjain alkaa hallita hänen elämäänsä. == Juoni == Michael Newman (Adam Sandler) on naimisissa kauniin Donnan (Kate Beckinsale) kanssa, ja heillä on kaksi lasta, Ben (Joseph Castanon) ja Samantha (Tatum McCann). Hän ei kuitenkaan näe perhettään paljonkaan, koska tekee pitkiä työpäiviä arkkitehtitoimistossa, toivoessaan, että epäkiitollinen pomo (David Hasselhoff) alkaa arvostaa hänen korvaamatonta työpanostaan ja tekee hänestä osakkaan. Päästessään lepäämään laakereillaan hän voi antaa runsaasti huomiota vaimolle ja penskoille. Niin hän ainakin vakuuttaa itselleen. Valvottuaan koko illan työnsä parissa väsynyt Michael turhautuu, koska ei edes tiedä, mikä kaukosäädin avaa TV:n. Michael lähtee etsimään täydellistä laitetta elektronisten vempaimiensa ohjaamiseen ja pöllähtää Bed, Bath & Beyondin takahuoneeseen, jossa erikoinen työntekijä, Morty (Christopher Walken) antaa hänelle kokeellisen, ainoan laatuaan olevan huippuvekottimen, joka takuuvarmasti muuttaa hänen elämänsä. Morty oli tosissaan. Pian Michael hallitsee ympäristöään käynnistämällä jokaisen kodinkoneen napin painalluksella. Laitteella on kuitenkin hätkähdyttävämpiäkin ominaisuuksia. Sillä pystyy jotenkin vaimentamaan perheen koiran, Sundancen, haukunnan – ja mikä vielä hämmästyttävämpää, kelaamaan pikakelauksella ärsyttävän riidan vaimon kanssa. Michael tulee pian riippuvaiseksi uudesta vallastaan, jonka avulla hän pystyy toteuttamaan toiveensa. Ennen pitkää kaukosäädin kuitenkin ohjelmoi häntä, eikä päinvastoin. Ja vaikka miten yrittää, Michael ei pysty estämään kaukosäädintä päättämästä, mitkä asiat elämässään hän kokee ja mistä jää paitsi. Vasta silloin hän alkaa arvostaa ja hyväksyä elämäänsä – hyvän, pahan ja ruman. Silloin hän tajuaa ettei kannata nopeuttaa elämäänsä vaan antaa mennä omaa tahtia == Roolit == == Palkinnot ja ehdokkuudet == * Parhaan maskeerauksen Oscar-palkinto (ehdolla) * People's Choice Awards: Paras komediaelokuva (voitti) * Kids' Choice Awards: Paras elokuva (ehdolla) * Kids' Choice Awards: Paras miespuolinen elokuvanäyttelijä (voitti) == Lähteet == Luokka:Vuoden 2006 yhdysvaltalaiset elokuvat Luokka:Yhdysvaltalaiset komediaelokuvat Luokka:Frank Coracin ohjaamat elokuvat Luokka:Yhdysvaltalaiset tieteiselokuvat Luokka:Elokuvat aikamatkustuksesta
Bill Foulkes

William Anthony Foulkes (5. tammikuuta 1932 St Helens – 25. marraskuuta 2013) oli englantilainen jalkapalloilija ja jalkapallovalmentaja. Hän pelasi koko uransa Manchester Unitedissa. Hänen mieluisin pelipaikkansa oli toppari. Foulkes pelasi Unitedin paidassa yhteensä 688 ottelua, kolmanneksi eniten Manchester Unitedin historiassa Ryan Giggsin ja Sir Bobby Charltonin jälkeen. Foulkes oli Unitedin aloituksessa joka ottelussa kausilla 1957–58, 1959–60, 1963–64 ja 1964–65. Foulkes teki yhteensä 9 maalia 18 kauden aikana ja oli auttamassa Unitedia voittamaan neljää Englannin 1. divisioonan mestaruutta, yhtä FA Cupia ja Euroopan Cupia (nyk. Mestarien liiga). Seuran kapteenina hän toimi vuosien 1966 ja 1973 välillä. Englannin maajoukkueessa hän pelasi vain kerran. == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1932 syntyneet Luokka:Vuonna 2013 kuolleet
Michael Dawson

Michael Dawson tarkoittaa seuraavia asioita ja henkilöitä: *Michael Dawson, englantilainen jalkapalloilija *Michael Dawson, Lost-televisiosarjan hahmo
Babe Siebert

Albert Charles "Babe" Siebert (14. tammikuuta 1904 Plattsville, Ontario, Kanada – 25. elokuuta 1939) oli kanadalainen jääkiekkoilija. Hyökkääjä Siebert pelasi 14 kautta National Hockey League -liigassa seuroinaan Montreal Canadiens, Montreal Maroons, New York Rangers ja Boston Bruins. ==Saavutuksia== * Stanley Cup 1926 ja 1933 * Montreal Canadiensin kapteeni 1936–1939 * NHL:n ykköstähdistössä 1936, 1937 ja 1938 * Hart Memorial Trophy 1937 (paras pelaaja) * Hockey Hall of Fameen 1964 == Aiheesta muualla == *Siebert Legends of Hockey -tietokannassa Luokka:Kanadalaiset jääkiekkoilijat Luokka:Hockey Hall of Fame Luokka:Hart Memorial Trophy -voittajat Luokka:Vuonna 1904 syntyneet Luokka:Vuonna 1939 kuolleet
Naadam

Naadam (Наадам) on Mongoliassa järjestettävä kansallinen juhla, joka pidetään 11.–13. heinäkuuta. Tapahtuma tunnetaan myös nimellä Eriin Gurvan Naadam (Эрийн гурван наадам; miesten kolme lajia). Kolme lajia ovat mongolialainen paini, ratsastus- ja jousella-ampumisen taito. Nykyään myös naiset osallistuvat kahteen jälkimmäiseen lajiin. Naadameja järjestetään myös Sisä- Mongoliassa Kiinassa. Kaikkialla Mongoliassa kaupungit järjestävät pienimuotoisia naadameja, mutta tärkein ja suurin pidetään pääkaupungissa Ulan Batorissa. Juhla alkaa huolellisesti valmistellulla seremonialla, jonka aikana esiintyy tanssijoita, atleetteja, muusikoita ja ratsumiehiä. Tämän jälkeen alkavat kilpailut. Yhdeksän kierrosta kestäviin painiotteluihin osallistuu 512 painijaa. Sprinttien on Mongoliassa 15–30 kilometriä. Ratsastajat ovat lapsia, jotkut vasta viisivuotiaita. Naadam on Mongoliassa seuratuin tapahtuma, ja sitä arvellaan vietetyn vuosisatoja. Alkujaan se oli uskonnollinen, mutta nykyisin se on erityisesti vuoden 1921 vallankumouksen muistojuhla, jolloin Mongolia julistautui itsenäiseksi. Toinen suosittu ajanviete ovat pelit, joissa käytetään lampaan nilkkaluita (shagai). Luut toimivat paitsi pelinappuloina myös merkkeinä ennustamisessa ja ystävyydessä. Naadamin tapainen juhla on naadym. Tapahtuma pidetään 15.8., joka on myös Tuvan tasavallan päivä Tos-Bulakin tasangoilla, ja silloin järjestetään naadamin tapaan ratsastuskilpailuja khuresh-otteluita. == Aiheesta muualla == * Naadam csen.org * Naadam gluckman.com * Analysis: Naadam * Naadam Mongolia Today Luokka:Mongolialainen kulttuuri Luokka:Maalliset juhlapäivät
Seututie 103

Seututie 103 eli Vuosaaren satamatie on Helsingin Salmenkallion kaupunginosan läpi Vuosaaren satamaan kulkeva seututie. Tie on kaksiajoratainen ja pituudeltaan 2,5 kilometriä. Tie alkaa Kehä III:n ja Itäväylän liittymästä ja kulkee 1 520 metriä pitkän Vuosaaren tietunnelin kautta Vuosaaren sataman portille. Tien numeroa 103 ei ole merkitty tieopasteisiin. Seututie 103 avattiin liikenteelle 9. lokakuuta 2007 mutta suljettiin liikenteeltä jo 12. lokakuuta, sillä Tiehallinto halusi selvittää tien ainoalla liittymävälillä sijaitsevan tunnelin turvajärjestelmien häiriöitä. Tunneli avattiin uudelleen liikenteelle 22. tammikuuta 2008. == Lähteet == * * * *Google Earth -tietokoneohjelma. 2007. Google. * * * === Viitteet === 103 Luokka:Vuosaaren satama
Giant (polkupyörävalmistaja)

Giant on taiwanilainen polkupyörävalmistaja. Yritys perustettiin 1972 Taichungissa, Taiwanissa. Giant aloitti ensin valmistamalla polkupyöriä alihankintana muille yrityksille. Yritys on maailman suurin polkupyörien valmistaja. Vuonna 2016 yrityksen johdossa toimi edelleen sen perustaja King Liu. Giantilla on tuotantolaitokset Taiwanissa, Alankomaissa sekä Kiinassa. Jälleenmyyjiä Giantilla on 12 000. Giant toi maantiepyörien runkogeometriaksi maastopyöristä tutun laskeutuvan vaakaputken ja huomattavasti totuttua pienemmän koon. Kansainvälinen pyöräilyliitto muutti sääntöjään ja salli tämän uuden runkogeometrian. == Lähteet == Luokka:Polkupyörävalmistajat Luokka:Taiwanilaiset yritykset
Click

Click voi tarkoittaa ainakin seuraavia: *Click, Milo Manaran albumi *Klik! (Click), komediaelokuva vuodelta 2006 == Katso myös == *Klick, ruotsin kielen opiskeluun tarkoitettu kirjasarja.
Karhunpää

Karhunpää on kylä Nurmeksen Valtimolla, Pohjois-Karjalassa. Karhunpäässä on noin 300 asukasta. Se oli kirkonkylän jälkeen entisen Valtimon kunnan toiseksi suurin kylä. Kylä on Valtimon eteläisin. Asutus sijaitsee Valtimonjoen ja Karhujärven rannoilla. Pääkylä on "Kerma-Karhunpää". Karhunpää kuuluu valtakunnallisesti arvokkaisiin maisema-alueisiin Suomessa. Kylän maisema on sekoitus kulttuuri- ja luonnonympäristöä. Maiseman luovat eri elementit: samansuuntaiset vesireitit, viljelysmaat, maatilat eri-ikäisine rakennuksineen sekä vanha kiemurteleva maantie. Jo Elias Lönnrot kirjoitti matkapäiväkirjaansa 23.10.1839: " Kuljettiin Karhunpään kylän ohi, jonka seudut ovat kauneimpia maassa lampineen, lahtineen, niemineen, kannaksineen ja metsineen". Karhunpään kylän alavalle joenvarsimaisemalle tuo vaihtelua läheisen Ristivaaran seudun metsät ja jylhät, korkeat vaarat. Ristivaara on myös kylä, jossa on ollut oma koulukin. Ristivaaralla sijaitsee myös Karhunpään lakkautettu pysäkki Kontiomäen radalla. Kylällä järjestetään vuosittain veivinheiton MM-kisat. == Historia == Karhunpään alueelta on tehty 27 löydöstä kivikautisia muinaisjäännöksiähttp://fba.evvk.com/geo/kulttuuriymparisto/ . Irtolöydösten määrä viitta melkoiseen asutukseen. Karhunpään Pitkäniemi on tulkittu kivikauden asuinpaikaksi. Kylä on saanut nimensä perinnetiedon mukaan seipäännenään laitetusta karhunkallosta. Kylä on ollut Haapajärven jälkeen Valtimon toiseksi vanhin asuinpaikka. Se mainitaan asiakirjoissa ensimmäisen kerran vuonna 1631 kolmitaloisena. Kylä kasvoi aikanaan 1600-luvulla Haapajärven ohikin, mutta kasvu taantui sitten. Asutusta on ollut jo 1600-luvulta saakka. Kylän kukoistusaikana 1950–1970-luvuilla se oli vireä kylä ja siellä oli mm. kaksi kauppaa, posti, koulu ja sinne rakennettiin maamiesseurantalo. Valtimonniemellä toimi Valtimon saha. Lisäksi kylällä oli urheilukenttä, jossa harrastettiin yleisurheilua, jalka-, pesä- ja lentopalloa. Karhunpäässä oli radan varrella oma seisake, joka oli alkuvaiheessa miehitetty. ==Tapahtumat== Kansanmusiikkitapahtuma Neitivirtafolk järjestetään Laitalan Lomien pihapiirissä yksipäiväisenä tapahtumana heinäkuussa. Ensimmäisen kerran se järjestettiin vuonna 2006. ==Lähteet== * === Viitteet === == Aiheesta muualla == * Karhunpään kylän sivut * Suomen ympäristöhallinto: Karhunpään maisema-alue === Yrityksiä / Matkailupalveluja === * Karhunpään kuntoutumiskoti * Puukangas Puusepät Oy * Nevalan Talo * Laitalan Lomat Luokka:Valtimon kylät Luokka:Valtakunnallisesti arvokkaat maisema-alueet Suomessa
Felix Arndt

Felix Arndt (20. toukokuuta 1889 – 16. lokakuuta 1918) oli yhdysvaltalainen pianisti ja viihdemusiikin säveltäjä. Arndt kouluttautui New Yorkissa ja kirjoitti lauluja Jack Norworthille, Nora Bayesille ja Gus Edwardsille. Hänet tunnetaan mm. ragtime-kappaleestaan "Nola" (1916), joka oli nimetty hänen tulevan vaimonsa Nola Locken mukaan. Muita sävellyksiä ovat esimerkiksi "Desecration Rag", "An Operatic Nightmare - Desecration No. 2" ja "Clover Club". Arndt kuoli 29-vuotiaana espanjantautiin. Pianistina hän antoi vaikutteita George Gershwinille, joka tapasi hänet studiolla henkilökohtaisesti.http://www.unconservatory.org/celam/arndtbio.html == Lähteet == Luokka:Yhdysvaltalaiset pianistit Luokka:Yhdysvaltalaiset säveltäjät Luokka:Vuonna 1889 syntyneet Luokka:Vuonna 1918 kuolleet
Renate Stecher

Renate Stecher (o.s. Meißner, s. 15. maaliskuuta 1950 Süptitz, Itä-Saksa) on Itä-Saksaa edustanut pikajuoksija ja kolminkertainen olympiavoittaja. Stecher menestyi jo nuorten arvokilpailuissa: hän voitti 16-vuotiaana nuorten Euroopan-mestaruuden 4 × 100 metrin viestissä, ja kaksi vuotta myöhemmin hän sai hopeaa viestin lisäksi 100:lla ja 200 metrillä. Aikuisten arvokilpailuihin hän osallistui ensimmäisen kerran Euroopan-mestaruuskisoissa 1969, missä sai hopeamitalin 200 metrillä ja kultaa 4 × 100 metrin viestissä. Seuraavissa EM- kilpailuissa 1971 hän voitti 100 metrin ja 200 metrin juoksut sekä sai hopeaa viestissä. Hän sivusi 100 metrin juoksun maailmanennätystä 11,0 ensimmäisen kerran elokuussa 1970 ja ylsi samaan aikaan heinäkuussa 1971 ja kesäkuussa 1972. Münchenin kesäolympialaisissa 1972 Stecher voitti kultaa 100 metrillä sähköajanoton maailmanennätyksellä 11,07 ja 200 metrillä ajalla 22,40, joka sivusi myös käsiajanoton maailmanennätystä. Viestijuoksussa hän saavutti hopeaa. Seuraavana vuonna Stecher alitti ensimmäisenä naisena käsiajanotolla 11 sekuntia 100 metrillä, kun hän juoksi kesäkuussa Ostravassa ajan 10,9 ja heinäkuun puolivälin jälkeen Dresdenissä ajan 10,8. Jälkimmäistä seuranneena päivänä hän teki ison parannuksen 200 metrin juoksun maailmanennätykseen ajallaan 22,1. Stecher voitti Rooman EM-kilpailuissa 1974 kultaa 4 × 100 metrin viestissä maailmanennätysajalla 42,51 sekä saavutti hopeaa 100:lla ja 200 metrillä hävittyään niillä Puolan Irena Szewińskalle. Montrealin kesäolympialaisissa 1976 voitti viestissä kultaa sekä saavutti 100 metrillä hopeaa ja 200 metrillä pronssia. Stecher oli lahjakas urheilija ja kilpaili pikajuoksun lisäksi myös pituushypyssä. Myöhemmin hän myönsi käyttäneensä aktiiviaikanaan anabolisia steroideja. == Lähteet == == Aiheesta muualla == Luokka:Itäsaksalaiset pikajuoksijat Luokka:Itäsaksalaiset olympiavoittajat Luokka:Vuonna 1950 syntyneet Luokka:Elävät henkilöt
Type 96

Type 96 tai tyyppi 96 voi tarkoittaa seuraavia: * Taisho 96, japanilainen pikakivääri * Type 96, kiinalainen panssarivaunu * Type 96, japanilainen panssaroitu miehistönkuljetusajoneuvo
Ylä-Valtimo

Ylä-Valtimo on kylä Nurmeksen Valtimolla, Valtimo-, Kallio- ja Ylä- Valtimojärven rannoilla. Järvet kuuluvat Valtimonjoen vesistöalueeseen. Kylän asukasluku on noin 300 eli se on Valtimon suurimpia ja elinvoimaisimpia. Kyläkoulu on lakkautettu. Sodan jälkeen kylälle muutti siirtolaisia Karjalasta. Ylä-Valtimo kuuluu valtakunnallisesti arvokkaisiin maisema- alueisiin. Maisemalle leimaa-antavia ovat järvien rannoilla olevat viljelysaukeat tiloineen, järvet ja korkeat vaarat. Noin sata vuotta sitten tehty järvien lasku toi kylälle lisää viljelysmaata. Kylän nähtävyyksiä ovat Porttivaaran ja Pertunvaaran näköalapaikat sekä Pertunvaaran hiidenkirnu. Kylällä on mm. puusepänteollisuutta, hirsirakennuksia valmistava yritys sekä hoitokoti. == Historia == Vuonna 1886 Ylä-Valtimon järviä laskettiin 90 senttiä, jolloin saatiin hedelmällistä rantamaata viljelyksille. Sodan jälkeen kylälle asutettiin karjalaisia siirtolaisia ja heille perustettiin Konttimäen ja Pertunjoen asutusalueet, yhteensä 27 uutta tilaa. Alkuun kylään kuulunut Sivakkajoki muotoutui Rauhalan koulunsa myötä omaksi kyläyhteisökseen. Kylälle valmistui ensimmäinen koulu vuonna 1926. Koululla oli 1950-luvun alussa niin paljon koululaisia, että osan piti käydä koulua tilapäisesti muualla. Kun 1957 rakennettiin uusi Ylä-Valtimon koulu, toimi vanha koulu alkuun Valtimon vanhainkodin mielisairasosastona ja myöhemmin Erähotelli-ravintola Sudenpesänä. Tiukulassa toimi orpokoti. == Aiheesta muualla == * Valtimon kylät: Ylä-Valtimo * Pohjois-Karjalan Ympäristökeskus: Ylä-Valtimon maisema- alue ==Lähteet== * Luokka:Valtimon kylät Luokka:Valtakunnallisesti arvokkaat maisema-alueet Suomessa
Wander Johannes de Haas

Wander Johannes de Haas (2. maaliskuuta 1878 – 26. huhtikuuta 1960) oli alankomaalainen fyysikko ja matemaatikko. Hänet muistetaan De Haasin–Šubnikovin ilmiöstä sekä De Haasin–van Alphenin ilmiöstä. == Elämä == De Haas syntyi Lissessä, joka on kylä lähellä Leideniä. Naimisiin hän meni 22. joulukuuta 1910 Geertruida Lorentzin kanssa. Geertuida Lorentz oli kuuluisan fyysikon Hendrik Lorentzin vanhin tytär. De Haas ja de Haas-Lorentz saivat yhdessä kaksi poikaa ja kaksi tytärtä. De Haas alkoi lukea lakia Middleburgin lukiossa vuonna 1895. Suoritettuaan kaksi kolmasosaa kursseista de Haas päätti vaihtaa alaa ja alkoi opiskella fysiikkaa. Hän sai tohtorin arvon Leidenin yliopistosta vuonna 1912. Professorina hän toimi Delftissä vuodesta 1917, Groningenissa vuodesta 1922 ja Leidenissä 1924–1948.Otavan Iso Tietosanakirja, osa 3 De Haas oli mukana ryhmässä, joka adiabaattisen demagnetoinnin avulla saavutti 1935 siihen asti alhaisimman lämpötilan, joka ylitti absoluuttisen nollapisteen ainoastaan 0,0044 °C:lla. De Haas kuoli Bilthovenissa, 26. huhtikuuta vuonna 1960. ==Lähteet== Luokka:Alankomaalaiset fyysikot Luokka:Vuonna 1878 syntyneet Luokka:Vuonna 1960 kuolleet
Kalervo Mielty

Kalervo Juhani Mielty (6. kesäkuuta 1947 Isokyrö – 16. toukokuuta 2019Kuolleita. Pohjankyrö 23.5.2019, s. 51) oli isokyröläinen valokuvaaja ja kirjailija, jolta ilmestyi parisenkymmentä kirjaa. Mielty opiskeli Oulun yliopistossa muun muassa kansantalous- ja valtiotiedettä, matematiikkaa sekä englantia. Hän valmistui humanististen tieteiden kandidaatiksi. Mielty toimi opettajana yläasteella, lukiossa ja kansalaisopistossa sekä markkinointitehtävissä teollisuudessa, minkä jälkeen hän oli valokuvausalan yrittäjänä kolmekymmentä vuotta. Hänen kiinnostuksensa kohteita olivat filosofisten ja uskonnollisten suuntausten sekä paikallishistorian tutkiminen. ==Teoksia== *Herkkolan perheen aamukeskustelut : Osa 1 : Päivänavauksia yläasteille ja lukioille, 1997, ISBN 951-97721-0-3 *Tuomaan evankeliumin avain, 2000, ISBN 952-9619-19-7 *Muistosäkeitä surun hetkiin, 2002, ISBN 951-97721-1-1 *Isonkyrön vanhan kirkon seinämaalaukset, 2003, ISBN 952-91-5800-9 *Kiviset seinät äänite. Isonkyrön vanhaan kirkkoon luotu runo- ja musiikkiesitys, 2007, ISRC FI6MI0700001-7 *Näin sen sanoisin, runoja ja ajatelmia, 2007, ISBN 978-952-5318-15-9 *Kovien kokemusten kansaa, elämää Kyrönmaalla isonvihan aikaan, 2013, ISBN 978-952-93-2455-2 * Käännöstyö: Pistis Sofia, Aatma Oy 2013, ISBN 978-951-8995-15-2 * 1800-luvun elämää Isossakyrössä, 2014, ISBN 978-952-93-4130-6 * Romaani: Pietari Eerikinpojan jalanjäljillä, 2017, ISBN 978-952-68747-0-8 * Käännöstyö: Jakob Böhme, 40 Kysymystä Sielusta & Yliaistisesta Elämästä, 2017, ISBN 978-952-68747-1-5 * Jaakobin painia Johanneksen kanssa, Johanneksen evankeliumin selitystä, 2017, ISBN 978-952-68747-1-5 * Esseekokoelma: Tosi kyseessä, Vakavasti puhuen ja Outo vierailu, 2017, ISBN 978-959-68747-4-6 * Näytelmiä ja kuunnelmia, 2017, ISBN 978-952-68747-5-3 * Runoja ja ajatelmia, 2017, ISBN 978-952-68747-6-0 * Vuodatuksia Vuodatukseen, 2018, ISBN 978-952-68747-7-7 *Käännöstyö: Tri Ravi Ravidra, Johanneksen evankeliumi intialaisen mystiikan valossa, 2018, ISBN 978-952-68747-8-4 *24 runoa ajattoman ja ajallisen rajapinnalta, 2018, ISBN 978-952-68747-9-1 *Metsäkirkon mietteitä, 2018, ISBN 978-952-69099-0-5 *Käännöstyö: Tri Ravi Ravidra, Bhagavad Gita Navigointiopas Elämän Taistelussa, 2018, ISBN 978-952-69099-1-2 ==Lähteet== ==Aiheesta muualla== * Kalervo Mieltyn kotisivut Luokka:Suomalaiset kirjailijat Luokka:Suomalaiset valokuvaajat Luokka:Vuonna 1947 syntyneet Luokka:Vuonna 2019 kuolleet
Coup de Grace (albumi)

__NOTOC__ Coup de Grace on brittiläisen Orange Goblin -yhtyeen vuonna 2002 julkaistu albumi. == Kappaleet == # # # # # # # # # # # # # == Muusikot == * Ben Ward – laulu * Joe Hoare – kitara * Pete O’Malley – kitara * Martyn Millard – basso * Chris Turner – rummut == Arvostelut == * Allmusic: Allmusic review == Lähteet == == Aiheesta muualla == * * Luokka:Vuoden 2002 albumit Luokka:Brittiläiset doom metal -albumit Luokka:Stoner rock -albumit
Nummelan Kisaajat

Nummelan Kisaajat (NumKis) on Vihdin Nummelassa toimiva uinnin erikoisseura. Se perustettiin vuonna 1915, ja vuonna 1926 se rekisteröitiin nimellä Voimistelu- ja Urheiluseura Nummelan Kisaajat ry. Seuran alkuvuosien lajeihin kuuluivat paini, nyrkkeily, voimistelu, hiihto ja yleisurheilu. Myöhemmin seuran lajivalikoimaan tulivat suunnistus ja palloilulajit. Nummelaan rakennettiin uimahalli vuonna 1977, ja seura päätti ottaa uinnin lajivalikoimiinsa. Myöhemmin muut lajit jäivät kokonaan pois, ja seurasta tuli uinnin erikoisseura. Nimi rekisteröitiin muotoon Nummelan Kisaajat ry. == Seuran Suomen-mestarit pitkän radan henkilökohtaisissa lajeissa == * Riikka Lahtinen (1989–1991) * Jani Sievinen (1990–2005) * Janne Vermasheinä (1992) * Satu Wallin (1992) * Tiina Määttä (1993) * Manu Mäntymäki (1999–2010) * Aleksi Rajansuo (2002–2004) == Seuran Suomen-mestarit pitkän radan viesteissä == * Naisten 4 × 100 metrin vapaauinti 1991 (Satu Wallin, Nina Sievinen, Riikka Lahtinen, Riikka Valander) * Naisten 4 × 200 metrin vapaauinti 1991 (Satu Wallin, Nina Sievinen, Riikka Lahtinen, Riikka Valander) * Naisten 4 × 100 metrin sekauinti 1991 (Riikka Lahtinen, Päivi Kukkamäki, Nina Sievinen, Satu Wallin) * Naisten 4 × 100 metrin vapaauinti 1992 (Satu Wallin, Nina Sievinen, Riikka Valander, Riikka Lahtinen) * Naisten 4 × 200 metrin vapaauinti 1992 (Satu Wallin, Nina Sievinen, Riikka Valander, Riikka Lahtinen) * Miesten 4 × 100 metrin vapaauinti 1993 (Jani Ahokas, Janne Vermasheinä, Sami Kiiski, Jani Sievinen) * Miesten 4 × 200 metrin vapaauinti 1993 (Jani Ahokas, Janne Vermasheinä, Tomi Kiiski, Jani Sievinen) * Miesten 4 × 100 metrin sekauinti 1993 (Jani Ahokas, Jani Sievinen, Janne Vermasheinä, Tomi Kiiski) * Miesten 4 × 100 metrin vapaauinti 1994 (Jani Ahokas, Janne Vermasheinä, Sami Kiiski, Jani Sievinen) * Miesten 4 × 100 metrin sekauinti 1994 (Jani Ahokas, Jani Sievinen, Janne Vermasheinä, Sami Kiiski) * Miesten 4 × 200 metrin vapaauinti 2002 (Aleksi Rajansuo, Manu Mäntymäki, Jyry Suvilehto, Jani Sievinen) == Lähteet == * * Siukonen, Markku: Urheilun vuosikirjat 1992–2013 === Viitteet === == Aiheesta muualla == * Seuran kotisivut Luokka:Vihtiläiset urheiluseurat Luokka:Suomalaiset uintiseurat Luokka:Nummela Luokka:Vuonna 1915 perustetut urheiluseurat Luokka:Suomen Työväen Urheiluliiton jäsenseurat
Argentinosaurus

Argentinosaurus oli yksi suurimmista hirmuliskoista ja näin yksi suurimmista koskaan eläneistä maaeläimistä. Siitä on löydetty vain 1,3 metriä pitkä selkänikama ja lähes kaksi metriä pitkä reisiluu. Fossiilien niukkuuden vuoksi arviot eläimen koosta vaihtelevat: pituusarviot vaihtelevat 22 ja 35 metrin välillä ja painoarviot 60 ja 100 tonnin välillä. Argentinosaurus eli Giganotosauruksen kanssa samoilla alueilla ja samaan aikaan liitukauden lopulla noin 95 miljoonaa vuotta sitten. Se on elänyt nykyisen Etelä-Amerikan alueella. Argentinosaurus oli suuri titanosauri. == Katso myös == * Dinosaurusten koot == Lähteet == Luokka:Sauropodit
Peso

Peso (espanjaa, merkitsee suomeksi painoa) on rahayksikön nimi, jota käytetään useissa maissa käytössä olevista valuutoista. ==Maat joissa on peso on valuutta== Valtio Valuutta ISO 4217 koodi Argentiinan peso ARS Chilen peso CLP Kolumbian peso COP Kuuban peso; Kuuban vaihdettava peso CUP; CUC Dominikaanisen tasavallan peso DOP Meksikon peso MXN Filippiinien peso PHP Uruguayn peso UYU === Maat, joissa peso on ollut valuutta=== Valtio Entinen valuutta Vuosi Korvaava valuutta Bolivian peso 1986 Bolivian boliviano Costa Rican peso 1896 Costa Rican colón Kuuban vaihdettava peso 2020 Ecuadorin peso 1884 Yhdysvaltain dollari Salvadoran peso 1919 Yhdysvaltain dollari Salvadoran peso 1919 Bitcoin Päiväntasaajan Guinean peseta 1975 Keski-Afrikan CFA-frangi Guatemalan peso 1925 Guatemalan quetzal Guinea-Bissaun peso 1997 Keski-Afrikan CFA-frangi Hondurasin peso 1931 Hondurasin lempira Nicaraguan peso 1912 Nicaraguan córdoba Paraguayan peso 1943 Paraguayn guaraní Perun real 1863 Perun sol Puerto Rican peso 1900 Yhdysvaltain dollari Espanjan peseta 1869 Euro Venezuelan peso 1874 Venezuelan bolívar Luokka:Aasian rahayksiköt Luokka:Amerikan rahayksiköt